अरू देशहरूमा मुख्यतः तीन प्रकारको सामाजिक सुरक्षा प्रणाली संचालनमा रहेको देखिन्छ– सरकारी कोषबाट उपलब्ध गराउने, योगदानमूलक केही समूहलाई सरकारले योगदानमा सहयोग गर्ने र विशुद्ध योगदानमा आधारित । यसबाहेक एकीकृत र खण्डीकृत सामाजिक सुरक्षा प्रणालीको वर्गीकरण गर्न सकिन्छ । ‘युनिभर्सल कभरेज’ र लक्षित समूहको आधारमा पनि सामाजिक सुरक्षा कार्यक्रम संचालित छन् । यी सबैका राम्रा र नराम्रा दुवै पक्ष छन् ।
